皇馬踢走費蘭特文迪 英超雙雄搶人
2024年04月25日 17:01
東網電視
更多新聞短片
皇馬將放棄費蘭特文迪。(Getty Images)
據西班牙《阿斯報》報道,皇家馬德里將會喺今個夏天賣走法國左閘費蘭特文迪,呢位法國國腳即時引起多間豪門關注,消息指阿仙奴同利物浦都有意提出收購。
皇馬正同拜仁慕尼黑左閘艾方素戴維斯斟介,極可能會喺夏天迎接呢位自由身球員加盟,原本左閘費蘭特文迪將被掛牌出售。呢位28歲球星係教練安察洛堤信任球員,今季歐聯有8次上陣,突然被掛牌自然吸引唔少球會。
據報阿仙奴同利物浦都虎視眈眈,傳聞阿仙奴打算簽入新左閘,代替表現不穩嘅辛真高,而利物浦亦想搵人頂替狀態下滑嘅安德魯羅拔臣。